ז'נדרם צרפתי
שוטרי משמר הגבול בישראל
**זַ'נדַרמֶריה** (מצרפתית: **Gendarmerie** ‏- gens d'armes - אנשי נשק) הוא גוף צבאי העוסק בפעילות שיטור רגילה, אך לעיתים בפעילות "קרבית" יותר. אדם המשרת בגוף זה נקרא "ז'נדרם". הז'נדרמריה הוא גוף המחזק את המשטרה, ופועל איתה בשיתוף פעולה. בדרך כלל הז'נדרמריה קיימת בארצות שהיו תחת שלטון נפוליאון. זוהי צורה מכווצת של הביטוי הצרפתי "gens d'armes", שפירושו "אנשים-בנשק". במקורה משמעות המילה "שוטר רכוב".

תפקידיה העיקריים של הז'נדרמריה הם:

* אבטחה ושמירה על הביטחון
* שמירה על הגבולות ואזורי הספר
* לוחמה בטרור
* שמירה על הסדר הציבורי
* התמודדות עם הפרות סדר ודיכוי מהומות
* שיטור כפרי ומאבק בפשיעה חקלאית
* כוח עתודה משטרתי.

הז'נדרמריה בארץ ישראל ובמדינת ישראל
-----------------------------------

לאחר מאורעות תרפ"א הגיעו שלטונות המנדט הבריטי למסקנה כי כוח המשטרה הקיים אינו יכול לבצע משימות של שמירה על השלום ומניעת מהומות. ביולי 1921 הוקמה "המשטרה המעולה" שכונתה גם "הז'נדרמריה הפלשתינאית", שאליה גויסו בני הארץ בפיקוד בריטי. בשנת 1922 הוקם כוח דומה בשם "הז'נדרמריה הבריטית" שכלל כשמונה מאות שוטרים בריטים, ותיקי כוח השיטור המלכותי של אירלנד (Royal Irish Constabulary). הכוחות הועסקו ככוח למניעת מהומות, ובמלחמה בכנופיות של שודדים שעדיין פעלו בארץ. פעולתם הצליחה, ולקראת סוף תקופת כהונתו של הרברט סמואל כנציב עליון, ניתן היה לחוש ברגיעה יחסית למצב שלפני הפעלת הז'נדרמריות. יורשו של סמואל, הרברט פלומר, פירק את שתי הז'נדרמריות בשנת 1926. חלק מאנשיהן גויסו למשטרה, וחלק לכוח חדש בשם "חיל הספר העבר-ירדני" שפעל כז'נדרמריה וכמשמר גבול, ולעיתים, בתקופת מלחמת העולם השנייה, כיחידה צבאית לכל דבר. חיל הספר העבר-ירדני פורק בפברואר 1948 לקראת סיום המנדט הבריטי.

מספר חודשים קודם להקמת המדינה, החלה הסוכנות היהודית בהקמתם של המוסדות הממלכתיים של המדינה שבדרך, על ידי ועדת המצב.
בישיבתה הראשונה של הוועדה, שהתקיימה ב-9 בנובמבר 1947, מונתה גולדה מאיר לאחראית על תכנון המשטרה ביחד עם יוסף נחמיאס ויחזקאל סהר (סחרוב) שמאוחר יותר מונה למפכ"ל הראשון של משטרת ישראל. עבודתו של צוות זה הגיעה לכלל גיבוש ב-21 בדצמבר 1947. בהצעה פורט מבנה כוחות הפנים ובו שני חיילות:

* **ז'נדרמריה**: חיל שיעסוק בתפקידי שמירה וביטחון באזורים שמחוץ לערים ובגבולות.
* **משטרה**: כוח שיתמסר לפענוח פשעים ומניעתם.

לאחר שורה של דיונים ארוכים בין המשטרה לצבא, הוחלט להקים את חיל הספר, על ידי דוד בן-גוריון בכפיפות לצה"ל, ועל האלוף דוד שאלתיאל, שהתמנה למפקדו הראשון הוטל לבצע את ההקמה של חיל הספר שתפקידו לשמור על גבולות המדינה.
חיל הספר לא הצליח להתקיים תוך כפיפות לצה"ל ולכן עבר החיל החדש לידי המשטרה ולימים נקרא משמר הגבול.

כיום **משמר הגבול**, המכונה **מג"ב**, הוא חיל קרבי במשטרת ישראל המשלב בין תפקידי שיטור, אבטחה ולוחמה בטרור.
כוח האדם במג"ב מורכב בעיקר מלוחמים, המשמשים בתפקיד ביניים בין שוטר לחייל-לוחם. להלכה סמכויותיו של שוטר מג"ב שוות לסמכויותיו של כל שוטר רגיל, אך לא כך הכשרתו, הוא מתמחה בלחימה כמו חייל קרבי (שוטרי משמר הגבול מוכשרים כרובאי 05) וחמוש ברובה סער כנשק אישי (שוטרים בשירות קבע חמושים גם באקדח שירות). כמחצית מהשוטרים משרתים במשמר הגבול במסגרת שירות החובה שלהם והמחצית השנייה הם אנשי קבע מקצועיים. למג"ב כמה יחידות מיוחדות - כגון: הימ"מ והימ"ס - שמתמחות בלוחמה בטרור ובעלות מוניטין גבוה ושם עולמי.

רשימת ז'נדרמריות וכוחות דומים
-----------------------------

 מדינות אירופאיות ללא ז'נדרמריה מסומנות בירוק. מדינות אירופאיות עם ז'נדרמריה מסמנות באדום
### אירופה

* אוסטריהאוסטריה אוסטריה: Bundesgendarmerie
* איטליהאיטליה איטליה: Carabinieri (קרביניירי)
* אלבניהאלבניה אלבניה: Xhandarmëria
* בולגריהבולגריה בולגריה: Zhandarmeriya (Жандармерия)
* גרמניהגרמניה גרמניה: Bundespolizei
* הולנדהולנד הולנד: Koninklijke Marechaussee Royal Constabulary
* טורקיהטורקיה טורקיה: Jandarma
* מולדובהמולדובה מולדובה: Trupele de Carabinieri
* מונקומונקו מונקו: Carabiniers
* סן מרינוסן מרינו סן מרינו: Gendarmeria
* סרביהסרביה סרביה: Žandarmerija
* ספרדספרד ספרד: Guardia Civil המשמר האזרחי (ספרד)
* צרפתצרפת צרפת: הז'נדרמריה הצרפתית
* פורטוגלפורטוגל פורטוגל: Guarda Nacional Republicana
* רומניהרומניה רומניה: Jandarmeria
* הונגריההונגריה הונגריה: Rendészeti Biztonsági Szolgálat
* רוסיהרוסיה רוסיה: המשמר הלאומי של רוסיה

### אמריקה

* ארגנטינהארגנטינה ארגנטינה: Gendarmería Nacional Argentina|Gendarmería Nacional
* ברזילברזיל ברזיל: Polícia Militar (המשטרה הצבאית של ברזיל)
* מקסיקומקסיקו מקסיקו: (Guardia Nacional (המשמר הלאומי של מקסיקו)
* צ'ילהצ'ילה צ'ילה: an Carabineros
* קולומביהקולומביה קולומביה: Colombian National Police
* ארצות הבריתארצות הברית ארצות הברית: United States Border Patrol (משמר הגבול של ארצות הברית)
* קנדהקנדה קנדה: Royal Canadian Mounted Police (המשטרה הרכובה המלכותית של קנדה)

### אפריקה

* אלג'יריהאלג'יריה אלג'יריה: Gendarmerie
* בניןבנין בנין: Gendarmerie
* קמרוןקמרון קמרון: Gendarmerie
* הרפובליקה המרכז-אפריקאיתהרפובליקה המרכז-אפריקאית הרפובליקה המרכז-אפריקאית: Gendarmerie
* צ'אדצ'אד צ'אד: Gendarmerie
* הרפובליקה הדמוקרטית של קונגוהרפובליקה הדמוקרטית של קונגו הרפובליקה הדמוקרטית של קונגו: Gendarmerie
* הרפובליקה של קונגוהרפובליקה של קונגו הרפובליקה של קונגו: Gendarmerie
* ג'יבוטיג'יבוטי ג'יבוטי: Gendarmerie
* גבוןגבון גבון: Gendarmerie
* חוף השנהבחוף השנהב חוף השנהב: Gendarmerie
* מדגסקרמדגסקר מדגסקר: Gendarmerie
* מאלימאלי מאלי: Gendarmerie
* מאוריטניהמאוריטניה מאוריטניה: Gendarmerie
* ניז'רניז'ר ניז'ר: Gendarmerie
* סנגלסנגל סנגל: Gendarmerie
* טוגוטוגו טוגו: Gendarmerie
* מרוקומרוקו מרוקו: Gendarmerie Royale du Maroc|Gendarmerie Royale

### אסיה

* ישראלישראל ישראל: משמר הגבול (מג"ב)
* סוריהסוריה סוריה: משמר הגבול Gendarmerie
* לבנוןלבנון לבנון: Gendarmerie

ראו גם
------

* GendBuntu - מערכת הפעלה שבשימוש הז'נדרמריה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ז'נדרמריה** |
| ויקישיתוף תמונות ומדיה בוויקישיתוף: **ז'נדרמריה** |

הערות שוליים
------------

1. ↑  gendarme (n.), Online Etymology Dictionary
2. ↑  אהרון חליוה וגל פרל פינקל, דרוש משמר לאומי, מרכז דדו, 16 ביוני 2021.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4130708-2
* NKC: ph128166

 |